|  |
| --- |
| **REPUBLIKA HRVATSKA**  **VARAŽDINSKA ŽUPANIJA**  **PRVA GIMNAZIJA VARAŽDIN**  KLASA: 400-04/24-01/1  URBROJ: 2186-151-01-24-1  Varaždin, 31.01.2024. godine |

|  |  |  |  |
| --- | --- | --- | --- |
| Naziv obveznika: | **Prva gimnazija Varaždin** | RKP broj: | **19239** |
| Pošta i mjesto: | **42000 Varaždin** | Matični broj: | **03006069** |
| Ulica i kućni broj: | **Petra Preradovića 14** | OIB: | **41524139511** |
| Razina: | **31** | Šifra djelatnosti: | **8531** |
| Razdjel: | **000** | Šifra grada: | **472** |
| Šifra županije: | **5** | Oznaka razdoblja: | **2023-12** |

**BILJEŠKE UZ FINANCIJSKE IZVJEŠTAJE ZA RAZDOBLJE OD 01. SIJEČNJA DO 31. PROSINCA 2023. GODINE**

Na dan 31.12.20223. godine Prva gimnazija Varaždin imala je zaposleno 99 djelatnika. U školskoj godini 2023./2024. ustrojeno je 34 razrednih odjeljenja sa ukupno 733 učenika. U školi se izvode tri nacionalna gimnazijska programa - opći, jezični i prirodoslovno-matematički te jedan međunarodni program (IB DP - International Baccalaureate Diploma Programme). Također, u školi se provodi i opći program sa skupinom predmeta na engleskom jeziku. U školi djeluju Centri izvrsnosti iz informatike, šaha i biologije. Osnivač škole je Varaždinska županija.

# BILJEŠKE UZ PR-RAS

**Bilješka 1. – Šifra 6**

Sveukupni prihodi poslovanja u odnosu na isto izvještajno razdoblje prethodne godine veći su za 16,9 %. U strukturi prihoda poslovanja najvećim dijelom participiraju prihodi iskazani na šifri 636 – Pomoći proračunskim korisnicima iz proračuna koji im nije nadležan. Radi se najvećim dijelom o prihodima koji se ostvaruju od Ministarstva znanosti i obrazovanje (u daljnjem tekstu: MZO).

**Bilješka 2. – Šifra 6361**

Tekuće pomoći proračunskim korisnicima iz proračuna koji im nije nadležan sadrže prihode od strane MZO za isplatu plaća i materijalnih prava zaposlenih. Ukupan iznos prihoda temeljem navedenog iznosi 2.184.589,32 eur. Na ovoj stavci iskazani su i prihodi od strane Agencije za odgoj i obrazovanje za sufinanciranje troškova Županijskih i međužupanijskih stručnih vijeća u iznosu od 1.380,00 eur, Također, od MZO zaprimljena su i sredstva za provedbu školskih preventivnih programa u iznosu od 1.000,00 eur i psihodijagnostička sredstva u iznosu od 1228,82 eur. Na ovoj šifri iskazana su sredstva Nacionalnog centra za vanjsko vrednovanje obrazovanja koji refundiraju troškove prijevoza u iznosu od 401,07 eur, sredstva za projekt Shema voća (za iznos PDV-a) u iznosu od 604,14 eur, kao i sredstva Hrvatskog školskog sportskog saveza za nadoknadu dnevnica profesora pratitelja učenicima na državnim natjecanjima u iznosu od 318,48 eur.

**Bilješka 3. - AOP 6362**

Kapitalne pomoći proračunskim korisnicima iz proračuna koji im nije nadležan odnose se na prihode od MZO za nabavu lektire (929,00 eur) te na prihode ostvarene za dodatna ulaganja na zgradi škole (radovi obnove i sanacije starog dijela krovišta) primljene od Ministarstva kulture i medija Republike Hrvatske prema javnom pozivu za Program zaštite i očuvanja nepokretnih kulturnih dobara (13.272,28 eur).

**Bilješka 4. – Šifra 638**

Na ovoj stavci evidentirani su prihodi primljeni za projekt Školska shemu voće u iznosu od 2.961,19 eur, prva isplata za projekt Erasmus + akreditacija u iznosu od 22.066,40 eur, završna isplata po projektu Erasmus + Stem successfully reaching competeneces te završna isplata po projektu Erasmus + Under the European Stars u iznosu od 5.633,40 eur.

**Bilješka 5. – Šifra 641**

Prihodi od financijske imovine odnose se na pasivne kamate ZABA-e, značajno su veći u odnosu na prethodno izvještajno razdoblje.

**Bilješka 6. – Šifra 65**

Prihodi se najvećim dijelom odnose na prihode po posebnim propisima temeljem školarina u International Baccalaureate programu (IB DP) te programu izvođenja dijela nastave na engleskom jeziku.

**Bilješka 7. – Šifra 66**

Najveći dio prihoda od prodaje proizvoda i roba te pruženih usluga škola ostvaruje pružanjem usluga zakupa poslovnog prostora (sportska dvorana).

**Bilješka 8. – Šifra 663**

Tekuće donacije ostvarene u izvještajnom razdoblju u iznosu od 1.442,48 eur odnose se najvećim dijelom na donaciju za projekt Školski praznici, donacija za Adventski izazov te donacija Školsko sportskog saveza Varaždinske županije u iznosu od 135,00 € za kupnju opreme i rekvizita za nastavu TZK.

**Bilješka 9. – Šifra 671**

Prihodi iz nadležnog proračuna sadrže prihode od strane Osnivača (Varaždinska županija) za pokrivanje rashoda poslovanja i rashoda za nefinancijsku imovinu za decentralizirane funkcije prema zakonskom standardu te pokrivanje rashoda iznad zakonskog standarda. Od ukupnog iznosa prihoda od nadležnog proračuna, prihod u iznosu od 70.176,68 eur ostvaren je za nabavu nefinancijske imovine će se provedbom obvezne korekcije u bilanci za taj iznos te za iznos iskazan na šifri 6362 iskazati korigirani rezultati poslovanja. Ostvareni prihodi na šifri 6712 na manjoj su razini u odnosu na isto izvještajno razdoblje prethodne godine, a prvenstveno jer su u prethodnom izvještajnom razdoblju ostvarena dodatna sredstava od Osnivača za dodatna ulaganja na zgradi škole (radovi na obnovi i sanaciji krovišta zgrade starog dijela škole).

**Bilješka 10. – Šifra 31**

U odnosu na isto izvještajno razdoblje prethodne godine rashodi za zaposlene veći su za 12,7%. Dijelom je to posljedica rasta osnovne plaće djelatnika (povećanje osnovice i koeficijenata), a velikim dijelom i temeljem većih potreba za prekovremenim radom zbog zamjena odsutnih djelatnika (zbog privremene nesposobnosti za rad radi bolesti ili liječenja). Također, povećani su i ostali rashodi za zaposlene uslijed povećanja nekih materijalnih prava (regres i božićnica).

**Bilješka 11. – Šifra 32**

Materijalni rashodi u odnosu na isto izvještajno razdoblje prethodne godine veći su za 12,7%. Razlozi velikog odstupanja u odnosu na isto izvještajno razdoblje prethodne godine su višestruki:

a) Zbog većih potreba i promjena kurikuluma pojedinih predmeta rashodi za stručno usavršavanje zaposlenika značajno su veći u odnosu na prethodno izvještajno razdoblje;

b) 2023. godina bila je pod utjecajem makroekonomskih kretanja u gospodarstvu zemlje govoreći u prvom redu u smislu općeg porasta cijena;

c) do odstupanja je došlo prvenstveno radi većih potreba na stavci prijevoza sudionika Erasmus+ programa te prijevoza učenika polaznika Centara izvrsnosti;

d) od 28.02.2022. godine do sredine 10.mjeseca 2023. godine u prostorima Prve gimnazije Varaždin (u zgradi škole kao i sportske dvorane) u popodnevnoj smjeni odvijala se i nastava Medicinske škole Varaždin radi radova na dogradnji njihovih prostora što je dovelo do veće potrošnje plina, električne energije, vode, materijala za čišćenje i održavanje, uredskog materijala, povećanih troškova najma fotokopirnih uređaja te ostale računalne opreme, troškova odvoza otpada i ostalih rashoda budući da je Prva gimnazija Varaždin osiguravala sve navedene resurse Medicinskoj školi Varaždin u velikom dijelu izvještajnog razdoblja. Navedeno je posebno vidljivo pod šiframa 3221,3223,3224,3225,3235.

**Bilješka 12. – Šifra 3231**

Do odstupanja je došlo prvenstveno radi većih potreba na stavci prijevoza sudionika Erasmus+ programa te prijevoza učenika polaznika Centara izvrsnosti kao i povećanja usluge telefona zbog općeg porasta cijena.

**Bilješka 13. – Šifra 3237**

Do većeg odstupanja je došlo radi povećanih potreba na stavci ugovora o djelu. Na ovoj šifri najvećim djelom evidentirani su rashodi koji proizlaze iz sklopljenih ugovora o djelu sa mentorima i predavačima u programima Centara izvrsnosti što se financira sredstvima Osnivača. U Prvoj gimnaziji Varaždin provode se Centri izvrsnosti iz područja informatike, šaha te biologije te ugovori o djelu za fakultativnu nastavu.

**Bilješka 14. – Šifra 3239**

Najveći dio rashoda evidentiran na ovoj stavci odnosi se na rashode povezane sa provođenjem aktivnosti u sklopu Erasmus+ programa mobilnosti „Under the European Stars“.

**Bilješka 15. – Šifra 3294**

Na ovoj stavci najvećim dijelom participiraju međunarodne članarine vezane uz provođenje IB DP programa (International Baccalaureate Organization - IBO te Association of Central European IB Schools - ACES).

**Bilješka 16. – Šifra 3433**

U izvještajnom razdoblju ostvareno je značajno manje rashoda za zatezne kamate zbog toga što su tijekom 2022. godine troškovi proizašli iz pravomoćnih sudskih presuda. Škola je bila u obvezi obračunati i uplatiti zakonske zatezne kamate na sva javna davanja (doprinose, porez, prirez) kao i zatezne kamate na neto iznose.

**Bilješka 17. – Šifra 3721**

Na ovoj AOP oznaci iskazana su sredstva za sufinanciranje prehrane uplaćena učenicima slabijeg imovinskog stanja. Izvor sredstava je proračun Osnivača.

**Bilješka 18. – Šifra 381**

Na ovoj stavci iskazana su sredstva za nabavu higijenskih materijalnih potrepština za učenice u iznosu od 2296,77 eur.

**Bilješka 19. – Šifra X001**

U izvještajnoj razdoblju od 01.01.2023. do 31.12.2023. ostvaren je višak prihoda poslovanja u iznosu od 145.350,19 eur.

**Bilješka 20. – Šifra 92221**

Zbog knjiženja Odluke o raspodjeli rezultata te manjeg korektivnog knjiženja (ispravak greške iz prethodne godine), preneseni rezultat poslovanja razlikuje se od onog iskazanog na dan 31.12.2022. godine.. Nakon provedenih knjiženja preneseni manjak prihoda poslovanja iznosi 116.970,38 eur.

**Bilješka 21. – Šifra 96**

Obračunati nenaplaćeni prihodi odnose se na nenaplaćena potraživanja za školarine učenika te manjim dijelom na zakup poslovnog prostora (šifra 9661) te se očekuje njihova naplata u budućem razdoblju. Škola poduzima sve korake sukladno internoj Proceduri naplate prihoda. Protustavka je konto 16 iskazan u bilanci stanja na dan 31.12.2023., a iz istog obrasca vidi se i da je većina evidentiranih potraživanja na dan 31.12.2023. godine nedospjela.

**Bilješka 22. – Šifra 7211**

Na ovoj stavci iskazani su prihodi koje škola ostvaruje na ime otkupa stanova na kojima postoji stanarsko pravo.

**Bilješka 23. – Šifra 422**

Na ovoj stavci najvećim dijelom iskazani su rashodi za nabavu opreme za Projekt „2. Festival ljudskih prava“ koji je proglašen jednim od pet najuspješnijih školskih projekata građanskog odgoja i obrazovanja u šk. godini 2022./2023. Sredstva je osigurao Osnivač u iznosu od 1.400,00 eur.

**Bilješka 24. – Šifra 451**

U tekućem izvještajnom razdoblju izvršeno je dodatno ulaganje na zgradi škole (radovi na obnovi i sanaciji starog dijela krovišta) pri čemu je dio sredstava u iznosu od 67.355,85 eur osigurao Osnivač dok je Ministarstvo kulture i medija osiguralo preostalih 13.272,28 eur. Prihodovna strana sadržana je u šifri 6712 (Osnivač) te u šifri 6362 (Ministarstvo kulture).

**Bilješka 25. – Šifra 97**

Na ovoj stavci iskazana su nenaplaćena potraživanja na ime otkupa stanova na kojima postoji stanarsko pravo.

**Bilješka 26. – Šifra 5443**

Na ovoj stavci iskazana je otplata glavnice primljenog kratkoročnog kredita Cash pool (Zagrebačka banka d.d.).

**Bilješka 27. – Šifra Y005**

U razdoblju od 01.01.2023. do 31.12.2023. ostvaren je višak prihoda i primitaka u iznosu od 35.779,10 eur.

**Bilješka 28. – Šifra Y006**

Manjak prihoda i primitaka za pokriće u sljedećem razdoblju u iznosu od 57.087,04 eur. Dio ostvarenog manjka planira se pokriti već u siječnju 2024. evidentiranjem prihoda Osnivača, od MZO te od školarina učenika, a ostatak će se također pokrivati kroz naredno razdoblje.

**Bilješka 29. – Šifra 19**

Na ovoj stavci iskazani su rashodi za plaće i naknade troškova zaposlenima za prosinac 2023. godine budući da se radi o tzv. trinaestom rashodu.

**Bilješka 30. – Šifra 11K**

Iskazano stanje novčanih sredstava na kraju izvještajnoj razdoblja je 26.982,94 eur, škola je na dan 08.12.2023. godine zatvorila odobreni minus po transakcijskom računu temeljem kratkoročnog okvirnog kredita Zagrebačke banke d.d..

# BILJEŠKE UZ BILANCU

**Bilješka 1. – Šifra B002**

Vrijednost nefinancijske imovine na dan 31.12.2023. godine iznosi 470.710,76 eur. Indeks je manji od 100 zbog amortizacije imovine (02921, 02922). Knjigovodstvena evidencija imovine usklađena je sa analitičkim stanjem dugotrajne imovine.

**Bilješka 2. – Šifra 1**

Indeks financijske imovine na dan 31.12.2023. iznosi 121,3, a do povećanja je došlo uslijed većih potraživanja na šifri 12 te šifri 16.

**Bilješka 3. – Šifra 12**

Na ovoj stavci najvećim dijelom iskazana su potraživanja za naknade koje se refundiraju (bolovanja na teret HZZO-a), a manjim dijelom potraživanja za predujmove te ostala nespomenuta potraživanja.

**Bilješka 4. – Šifra 16**

Iskazana su potraživanja za školarine učenika te zakupa prostora. Naplata potraživanja očekuje se tijekom 2024. godine, a odstupanje u odnosu na prethodnu godinu objašnjeno je Bilješkom 19. uz PR-RAS.

**Bilješka 5. – Šifra 2**

Stanje ukupnih obveza u odnosu na stanje na kraju prethodne godine manje je za 5,2 % te na dan 31.12.2023. iznosi 298.368,29 eur. Najveći dio obveza odnosi se na obveze za zaposlene za isplatu plaća za prosinac 2023. godine, pri čemu se pak najveći dio odnosi na plaću i ostale rashode za zaposlene što se isplaćuje od strane MZO te na obveze za materijalne rashode. Obveze za zaposlene (šifra 231) dospijevaju u siječnju 2024. godine. Najveći dio obveza iskazanih na dan 31.12.2023. su nedospjele, a manji dio su dospjele i podmirit će se početkom 2024. godine.

**Bilješka 6. – Šifra 232**

Na stanju obveza za materijalne obveze na dan 31.12.2023. iskazane su obveze za režijske i ostale materijalne troškove najvećim dijelom nastale krajem izvještajne godine te za naknadu troškova prijevoza za prosinac 2023. godine. Iste će se podmiriti početkom 2024. godine.

**Bilješka 7. – Šifra 239**

Najveći dio obveza na ovoj stavci odnosi se na obveze za bolovanja na teret HZZO-a, a manji dio na obvezu za uplatu u Državni proračun na ime dijela prihoda od otkupa stanova na kojima postoji stanarsko pravo te na ostale obveze.

**Bilješka 8. – Šifra 922**

Podaci u bilanci iskazani su nakon provedene obvezne korekcije rezultata sukladno članku 82. Pravilnika o proračunskom računovodstvu i računskom planu proračuna te je iskazan manjak prihoda poslovanja u iznosu od 55.998,15 eur (92221), manjak prihoda od nefinancijske imovine u iznosu od 1.088,89 eur (92222). Rezultati se razlikuju od rezultata iskazanih u obrascu PR-RAS radi provedenih obveznih korekcija rezultata koje se objašnjavaju u nastavku:

Tijekom 2023. godine evidentirana su na računima kapitalnih prijenosa sredstva u iznosu od 84.377,96 eur koja su utrošena za nabavu dugotrajne nefinancijske imovine:

* 6362 (Šifra 6362 PR-RAS) – 14.201,28 eur
* 6712 (Šifra 6712 PR-RAS) – 70.176,68 eur

Provedena je korekcija rezultata na način da se zadužuje račun manjka prihoda poslovanja, a odobrava račun manjka prihoda od nefinancijske imovine.

**Bilješka 9. – Šifra 991**

Na izvanbilančnim zapisima evidentiran je procijenjeni iznos financijskog učinka sudskog postupka u tijeku u iznosu od 3.948,79 eur. Radi se o tužbi za naknadu štete fizičkoj osobi. U nastavku je dana tablica (Tablica 1) sudskih sporova u tijeku prema članku 15. Pravilnika o financijskom izvještavanju u proračunskom računovodstvu (NN 37/22).

**OBVEZNE BILJEŠKE UZ BILANCU:**

Prva gimnazija Varaždin ima jedan sudski spor u tijeku čiji se financijski učinak procjenjuje na 3.948,79 eur, a što je iskazano u *Tablici 1.* u sklopu Bilješki uz Bilancu.

*Tablica 1.*

|  |  |  |  |  |  |  |
| --- | --- | --- | --- | --- | --- | --- |
| ***Popis potencijalnih obveza po osnovi sudskih sporova u tijeku - Prva gimnazija Varaždin - tuženik*** | | | | |  |  |
|  |  |  |  |  |  |  |
| **Red.br.** | **Tužitelj** | **Opis** | **Iznos glavnice** | **Procjena financijskog učinka u HRK** | **Početak sudskog spora** | **Procijenjeno vrijeme odljeva sredstava** |
| 1. | Tužitelj 1. | Naknada štete | 3.550,60 | 3.948,79 | 12.02.2021. | 30.06.2024. |
|  |  | **Ukupno** | **3.550,60** | **3.948,79** |  |  |

# BILJEŠKE UZ OBVEZE

**Bilješka 1. – Šifra V006**

Ukupne nepodmirene obveze na kraju izvještajnog razdoblja iznose 298.368,29 eur. Najvećim dijelom sadrže obveze za zaposlene (plaće za prosinac 2023. godine) koje dospijevaju u siječnju 2024., dok se obveze za materijalne rashode poslovanja odnose na naknade troškova zaposlenima (prijevoz za prosinac) te na fakture za režijske i ostale materijalne troškove koje će se podmiriti u narednom razdoblju.

**Bilješka 2. Šifra – V007**

Većina dospjelih, a neplaćenih obveza na dan 31.12.2023. je u prekoračenju od 1-60 dana te su iskazane na šifri D231A. Obveze iskazane na šifri D231B u prekoračenju su između 61 i 180 dana.

**Bilješka 3. Šifra – V010**

Na ovoj stavci iskazane su obveze za bolovanja na teret HZZO-a te obveze za uplatu u državni proračun po osnovi otkupa stanova na kojima postoji stanarsko pravo.

# BILJEŠKE UZ OBRAZAC RAS-Funkcijski

**Bilješka 1. – Šifra R1**

Od ukupnih rashoda prema funkciji za više srednjoškolsko obrazovanje za 2023. ostvarenih u razdoblju od 01.01.2023. do 31.12.2023. godine, izdvojen je iznos od 3.193,19 eur iskazan na šifri 096, a odnosi se na rashode za projekt Shema voća.

# BILJEŠKE UZ OBRAZAC P-VRIO

**Bilješka 1. – Šifra P003**

Rashod dugotrajne nefinancijske imovine provodi se preko promjena u vrijednosti i obujmu imovine, odobrenjem i zaduženjem računa 91511 . Rashodovala se oštećena, zastarjela i neupotrebljiva imovina u iznosu od 1.061,11 eur.

**Bilješka 2. – Šifra P018**

Iznos evidentiran na ovoj stavci odnosi se na prijenos (donaciju) imovine od strane Osnivača.

Bilješke uz financijske izvještaje čine sastavni dio financijskih izvještaja te služe kao dodatni izvor podataka, a sastavljene su temeljem članaka 14.-18. Pravilnika o financijskom izvještavanju u proračunskom računovodstvu (NN 37/22).

U Varaždinu, 31.01.2024. godine

Osoba za kontaktiranje : Tanja Vodušek

Telefon za kontakt: 042302126

E-mail za kontakt: [racunovodstvo@gimnazija-varazdin.skole.hr](mailto:racunovodstvo@gimnazija-varazdin.skole.hr)

Voditeljica računovodstva: M.P. Ravnateljica:

Tanja Vodušek Janja Banić, dipl.inf.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_